სპორტის ფაკულტეტის პრეზენტაცია
2011-05-03 12:35 (Asia/Dubai)
5 მაისს, 13.00 საათზე ილიაუნის S კორპუსის საკონფერენციო დარბაზში (მის.: უნივერსიტეტის ქ. 2) გაიმართება ილიას სახელმწიფო უნივერსიტეტის სპორტის ფაკულტეტის განვითარების სტრატეგიის პრეზენტაცია.
დასწრება თავისუფალია.

სემ პოტოლიკიოს საჯარო ლექცია ილიაუნიში
2011-05-04 16:32
2011 წლის, 16 მაისს, 15:00 საათზე ილიას სახელმწიფო უნივერსიტეტში (ჭავჭავაძის 32, აუდიტორია A 101) სემ პოტოლიკიო წაიკითხავს საჯარო ლექციას თემაზე The Economic Model of Religion and Politics.
სემ პოტოლიკიო ჯორჯთაუნის უნივერსიტეტის მოწვეული ასისტენტ-პროფესორია. იგი სწავლობდა პოლიტიკასა და ფსიქოლოგიას ამავე უნივერსიტეტში, ორგზის აქვს მოპოვებული მაგისტრის აკადემიური ხარისხი – პოლიტოლოგიაში (ჯორჯთაუნის უნივერსიტეტი) და თეოლოგიაში (ჰარვარდის უნივერსიტეტი). ამჟამად მუშაობს სადოქტორო დისერტაციაზე. სემ პოტოლიკიო რამდენიმე საპატიო ჯილდოს მფლობელია (მათ შორის სამგზის გახდა ”წლის მასწავლებელი”). მისი სტატიები რელიგიისა და პოლიტიკის შესახებ იბეჭდება კონგრესისა და ოქსფორდის უნივერსიტეტის გამოცემებში.
დამატებითი ინფორმაციისთვის იხილეთ:
http://www.thehoya.com/news/for-young-professor-spotlight-reflects-record-1.1905795 http://www.georgetown.edu/story/1242667357792.html http://www.gazette.net/stories/02232011/montsch115744_32533.php http://www.hds.harvard.edu/news/article_archive/Potolicchio.htmlhttp://www.youtube.com/watch?v=z8mxuXHkzx4

ფილმი იტალიის კულტურის ცენტრში
2011-05-04 16:38
ორშაბათს, 9 მაისს, 14:00 საათზე იტალიის კულტურის ცენტრში (ილიას სახელმწიფო უნივერსიტეტი, ჩოლოყაშვილის გამზ. 3/5, კორპუსი 3, ოთახი H 109) ნაჩვენები იქნება გაბრიელე სალვატორეს ფილმი ”არ მეშინია” (2003) (იტალიურ ენაზე).
დასწრება თავისუფალია.

ღონისძიება იტალიის კულტურის ცენტრში
2011-05-04 16:41
პარასკევს, 6 მაისს, 17:30 საათზე იტალიის კულტურის ცენტრში (ილიას სახელმწიფო უნივერსიტეტი, ჩოლოყაშვილის გამზ. 3/5, კორპუსი 3, ოთახი H 109) ჩატარდება პროფ. ნოდარ ლადარიას სემინარი ”დანტეს განმარტებანი” (ქართულ ენაზე).
დასწრება თავისუფალია.

დებატები საჯარო პოლიტიკაზე
2011-05-05 16:23
6 მაისს, 16:00 საათზე, ილიას სახელმწიფო უნივერსიტეტის A101 აუდიტორიაში, პროექტის – ”დებატები საჯარო პოლიტიკაზე” ფარგლებში გაიმართება შეხვედრა თემაზე: საქართველოს მიერ რუსეთის წინააღმდეგ სტრასბურგის სასამართლოში შეტანილი განაცხადები. სემინარს წაიკითხავს საქართველოს წარმომადგენელი ადამიანის უფლებათა ევროპულ სასამართლოში, ადამიანის უფლებათა საერთაშორისო სასამართლოებში სახელმწიფო წარმომადგენლობის დეპარტამენტის უფროსი ლევან მესხორაძე. სემინარი წარიმართება ორ ნაწილად, პირველი ნაწილი მოიცავს მოხსენებას აღიშნულ თემაზე, შემდეგ კი სტუდენტებს საშუალება ექნებათ, დასვან კითხვები და მიიღონ ამომწურავი პასუხები თემის ირგვლივ.
დასწრება თავისუფალია.

ანტინარკოტიკული აქცია-კონცერტი ილიაუნიში
2011-05-06 17:15
ილიას სახელმწიფო უნივერსიტეტის სტუდენტური თვითმმართველობა 7 მაისს, 22:00 საათზე, “ილიაუნის თეატრში’’ (ი. ჭავჭავაძის გამზ.32) ატარებს ანტინარკოტიკულ აქცია-კონცერტს.
წარმოდგენილი იქნება პოეზიისა და ცოცხალი მუსიკის სინთეზი, 23:00 საათზე კი ნაჩვენები იქნება გადაცემა, რომელიც საზოგადოებრივი მაუწყებლის ეთერში გადის. დაგეგმილ საღამოში მონაწილეობას მიიღებენ ბექა ლორთქიფანიძე, ბიჭი ივანიშვილი, თინა ჯანელიძე, ნინო ბაშარული, ბექა კოკაია, ჯგუფი ფრანი და მგზავრები.
დასწრება თავისუფალია.

გია ჯანდიერის საჯარო ლექცია
2011-05-06 17:52
სამშაბათს 10 მაისს, 18:00 საათზე ილიას სახელმწიფო უნვერსიტეტის (ჭავჭავაძის გამზირი 32) A101 აუდიტორიაში გაიმართება საჯარო ლექცია პატრიკ მესსერლინის, მიშელ ემერსონის, ალექსანდრე ლე ვერნუას და გია ჯანდიერის ავტორობით გამოქვეყნებული მოხსენების თაობაზე: „დროა ცვლილებისათვის: ევროკავშირის სავაჭრო პოლიტიკა აღმოსავლეთ პარტნიორების მიმართ, საქართველოს საკითხი“.
ლექციას წაიკითხავს ახალი ეკონომიკური სკოლის ვიცე პრეზიდენტი ბატონი გია ჯანდიერი.
დასწრება თავისუფალია

მიხეილ თუმანიშვილის 90 წლის იუბილე ილიაუნიში
2011-05-10 16:21
11 მაისს, 17.00 საათზე, ილიას უნივერსიტეტის 101-ე აუდიტორიაში (ი. ჭავჭავაძის გამზ. 32) მიხეილ თუმანიშვილის სახელობის კინომსახიობთა თეატრისა და ილიას სახელმწიფო უნივერსიტეტის ინიციატივით გაიმართება მიხეილ თუმანიშვილის 90 წლის იუბილესთან მიძღვნილი ღონისძიება.
ღონისძიებაზე წარმოდგენილი იქნება გოგი ლევაშოვ-თუმანიშვილის ფილმი ”გამჭოლი მოქმედება”. ასევე, ილიას სახელმწიფო უნივერსიტეტის ხელოვნების სამეცნიერო კვლევითი ინსტიტუტის მკვლევარი ლაშა ჩხარტიშვილი გააკეთებს მიხეილ თუმანიშვილის შემოქმედების მოკლე მიმოხილვას.
ღონისძიების ბოლოს დამსწრეებს საშუალება ექნებათ, კითხვები დაუსვან მიხეილ თუმანიშვილის სახელობის კინომსახიობთა თეატრის მსახიობებს, კერძოდ: ზურაბ გეწაძეს, ზურაბ ყიფშიძეს, ნინელი ჭანკვეტაძეს, დარეჯან ჯოჯუას, დარეჯან ხაჩიძეს, ლალი კეკელიძეს, რუსუდან ბოლქვაძეს, გია აბესალაშვილს და გიორგი ნაკაშიძეს.
დასწრება თავისუფალია.

”უსაფრთხო მგზავრობა” - პრეზენტაცია ილიაუნიში
2011-05-10 16:25
11 მაისს, 12:00 საათზე, ილიას სახელმწიფო უნივერსიტეტის 101-ე აუდიტორიაში (ი. ჭავჭავაძის გამზირი 32) გაიმართება პრეზენტაცია უსაფრთხო მგზავრობის შესახებ. პრეზენტაციის მომზადებაში ბიზნესის ფაკულტეტის სტუდენტებთან ერთად მონაწილეობდა არასამთავრობო ორგანიზაცია „პარტნიორობა უსაფრთხო მგზავრობისათვის (Safe Drive)”. აღნიშნული ორგანიზაცია ინიციატორია 2010 წლის სექტემბერში მიღებული კანონისა -„ღვედების გამოყენება“. პრეზენტაციაზე განხილულ იქნება ისეთი მწვავე საკითხები, როგორებიცაა: ღვედების არგამოყენებასთან დაკავშირებული პრობლემები, არაფხიზელ მდგომარეობაში ავტომობილის მართვა, ქვეითთა დაუდევრობით გამოწვეული ფატალური შედეგები, ავტოსაგზაო შემთხვევების წლიური სტატისტიკა და სხვა.
შეხვედრაზე ნაჩვენები იქნება სტუდენტების მიერ მომზადებული სარეკლამო ვიდეო-რგოლები და საუკეთესოები დაჯილდოვდებიან ფასიანი საჩუქრებით.

უნიკინო 13 მაისს: ”განდგომილები”
2011-05-10 16:28
პარასკევს, 13 მაისს, 18:00 საათზე, ილიას უნივერსიტეტის A კორპუსში, 101-ე აუდიტორიაში, ნაჩვენები იქნება მარტინ სკორსეზეს ფილმი ”განდგომილები”. მონაწილეობენ: ლეონარდო დი კაპრიო, მეტ დეიმონი, ჯეკ ნიკოლსონი, მარტინ შინი, ალექს ბოლდვინი და სხვები.
დასწრება თავისუფალია.

სპორტის ფაკულტეტის ღია ლექციების III ციკლი
2011-05-10 17:23
სწავლების ხარისხის გაუმჯობესების, ავტორიზაციისა და პროგრამული აკრედიტაციისათვის მზადების მიზნით სპორტის ფაკულტეტზე ჩატარდება ღია ლექციების III ციკლი:

ლექტორი

თემა

თარიღი

პაატა ჭელიძე – ბიოლოგიის დოქტორი, სპორტის ფაკულტეტის მოწვეული მასწავლებელი

აღმოსავლური ორთაბრძოლების ფილოსოფიური საფუძვლები

19.05.
14.00 სთ.

დურმიშხან ჩიტაშვილი – ბიოლოგიის მეცნიერებათა დოქტორი

გადაღლის ფიზიოლოგიური მექანიზმები და მათი პროფილაქტიკა

24.05.
14.00 სთ.

ნელი სალაძე – დამსახურებული მწვრთნელი მხატვრულ ტანვარჯიშში, სპორტის ფაკულტეტის მოწვეული მასწავლებელი

მხატვრულ ტანვარჯიშში ფუნდამენტალური და საბაზო ილეთების გამოყენების მეთოდები

31.05
14.00 სთ.

ნუგზარ გოგოლაური – სპორტის ფაკულტეტის მოწვეული მასწავლებელი, საქართველოს დამსახურებული მწვრთნელი ძიუდოში

სხეულის მასის რეგულირების მნიშვნელობა ცხოვრების ჯანსაღი წესის დამკვიდრებაში

7.06
14.00 სთ

ეკა ხურციძე – ბიოლოგიის დოქტორი

სპორტსმენის კვების რაციონი და ფიზიკური მუშაობისუნარიანობა

9.06
14.00 სთ.

ნანა ვაშაკიძე – ფიზიკური აღზრდისა და სპორტის მაგისტრი

იდეომოტორული წვრთნის საფუძვლები

14.06
14.00 სთ.

პროფესორ ნიკოლას რობინსონის საჯარო ლექცია
2011-05-10 18:05
16 მაისს, 17.00 საათზე, ილიას სახელმწიფო უნივერსიტეტის 101–ე აუდიტორიაში გაიმართება საჯარო ლექცია თემაზე: “დედამიწის შეცვლილი კლიმატი: ახალი ეკოლოგიური და ეკონომიკური გზები” – “Earth’s Changed Climate: New Ecologic and Economic Pathways”. ლექციას წაიკითხავს ნიუ-იორკის პეისის უნივერსიტეტის სამართლის სკოლის დირექტორი, ცნობილი მეცნიერი, პროფესორი ნიკოლას რობინსონი.
დისკუსიაში მონაწილეობას მიიღებს პეისის უნივერსიტეტის ენერგეტიკისა და კლიმატის ცენტრის აღმასრულებელი დირექტორი, პროფესორი ჯეიმს ვან ნოსტრანდი. საჯარო ლექციაზე დასწრება თავისუფალია.

ღონისძიება იტალიის კულტურის ცენტრში
2011-05-11 16:11
პარასკევს, 13 მაისს, 17:30 საათზე იტალიის კულტურის ცენტრში (ილიას სახელმწიფო უნივერსიტეტი, ჩოლოყაშვილის გამზ. 3/5, კორპუსი 3, ოთახი H 109) ჩატარდება პროფ. ნოდარ ლადარიას სემინარი ”დანტეს განმარტებანი” (ქართულ ენაზე).
დასწრება თავისუფალია.

ფილმი იტალიის კულტურის ცენტრში
2011-05-11 17:03
ორშაბათს, 16 მაისს, 14:00 საათზე იტალიის კულტურის ცენტრში (ილიას სახელმწიფო უნივერსიტეტი, ჩოლოყაშვილის გამზ. 3/5, კორპუსი 3, ოთახი H 109) ნაჩვენები იქნება გაბრიელე სალვატორეს ფილმი ”არ მეშინია” (2003) (იტალიურ ენაზე).
დასწრება თავისუფალია.

დმანისის საველე სკოლის პრეზენტაცია
2011-05-13 14:51
13 მაისს, 14.00 საათზე, ილიას სახელმწიფო უნივერსიტეტის 101–ე აუდიტორიაში (ი. ჭავჭავაძის გამზირი 32) გაიმართება დმანისის პალეოანთროპოლოგიისა და არქეოლოგიის საზაფხულო საველე სკოლის პრეზენტაცია.
სკოლა დაკომპლექტდება როგორც ქართველი სტუდენტებით, ასევე სტუდენტებით ევროპიდან და ამერიკის შეერთებული შტატებიდან. ქართველი მონაწილეების შესარჩევად ცხადდება კონკურსი.
მონაწილეობის ერთ-ერთ აუცილებელ პირობას წარმოადგენს ინგლისური ენის მაღალ დონეზე ცოდნა. პროგრამის ხანგრძლივობაა ოთხი კვირა. დაინტერესებულმა პირებმა 30 მაისის ჩათვლით უნდა გამოგზავნონ სამოტივაციო წერილი (მაქსიმუმ ერთი A4 ფორმატის გვერდი) და პირადი მონაცემები (CV-ს ან რეზიუმეს ფორმით) მისამართზე: dmanisifieldschool@gmail.com.
სკოლის მთლიანი კურსის ღირებულება არის 400 ლარი, რომელშიც შედის კვების, მგზავრობისა და სწავლების ხარჯები.
საბჭოს შეფასების მიხედვით რამდენიმე მონაწილე მიიღებს სრულ დაფინანსებას და უფასოდ შეძლებს პროგრამაში მონაწილეობას.

ლექცია თემაზე "ამერიკის ბით თაობა"
2011-05-13 17:07
16 მაისს, 18.00 საათზე, ილიას სახელმწიფო უნივერსიტეტის წიგნის მაღაზია “ლიგამუსში” შედგება პოეზიის კლუბის შეხვედრა ინდიანას უნივერსიტეტის (აშშ) პროფესორ დოდონა კიზირიასთან, რომელიც წაიკითხავს ლექციას თემაზე: ამერიკის ”ბით თაობა” და 1960-იანი წლების საბჭოთა დისიდენტები.
დასასრულს კი წაიკითხავს ლექსებს ახალი წიგნიდან.
დასწრება თავისუფალია.

”დედამიწის შეცვლილი კლიმატი” - საჯარო ლექცია
2011-05-13 17:55
16 მაისს, 17.00 საათზე, ილიას სახელმწიფო უნივერსიტეტის 101 -ე აუდიტორიაში (ი. ჭავჭავაძის გამზ.32), პროფესორი ნიკოლას რობინსონი გამართავს საჯარო ლექციას თემაზე ”დედამიწის შეცვლილი კლიმატი: ახალი ეკოლოგიური და ეკონომიკური გზები”.
დასწრება თავისუფალია.

პალეოურბანისტული ექსპედიციის შედეგების პრეზენტაცია
2011-05-16 16:27
17 მაისს, 17:00 საათზე, ავსტრიული ბიბლიოთეკის დარბაზში (ქ. ჩოლოყაშვილის გამზ. 3/5) გაიმართება პალეოურბანისტული ექსპედიციის შედეგების პრეზენტაცია (მეორე ნაწილი).
მომხსენებლები: გიორგი ნებულიშვილი – IV კურსი – შორაპანი და დიმნა
გ. ყიფიანი – კლავდიოს პტოლემაიოსის და პლინიუსის სურიუმის ლოკალიზაციის საკითხები.
დასწრება თავისუფალია.

სამაგისტრო პროგრამა ”ჯანდაცვის პოლიტიკა და მენეჯმენტი”
2011-05-16 16:36
19 მაისს, 15.00 საათზე, ილიას სახელმწიფო უნივერსიტეტის 101–ე აუდიტორიაში (ი. ჭავჭავაძის გამზირი 32) ილიას სახელმწიფო უნივერსიტეტის ბიზნესის ფაკულტეტი წარმოგიდგენთ სამაგისტრო პროგრამას – “ჯანდაცვის პოლიტიკა და მენეჯმენტი”. პროგრამა შედგება ოთხი მიმართულებისგან: 1) ჯანდაცვის პოლიტიკა და საზოგადოებრივი ჯანდაცვა, 2) ჯანდაცვის მენეჯმენტი, 3) ჯანდაცვის ეკონომიკა, 4) ფარმაციის მენეჯმენტი.
პროგრამის მიზანია მაღალკვალიფიციური ჯანდაცვის მენეჯერების მომზადება, რომლებიც შეძლებენ ჯანდაცვის სფეროში მიმდინარე პროცესების ეფექტიან ადმინისტრირებას. მათ საფუძვლიანად ექნებათ შესწავლილი ჯანდაცვის სფეროს მმართველობითი საქმიანობის თეორიული და პრაქტიკული ასპექტები და მიიღებენ პროფესიული კარიერისათვის აუცილებელ ცოდნასა და უნარ-ჩვევებს.
პროგრამა მოიცავს ჯანდაცვის პოლიტიკის, საზოგადოებრივი ჯანდაცვის, ჯანდაცვის სისტემის შეფასების, ჯანდაცვის ეკონომიკის, ჯანმრთელობის დაზღვევის, მართული ჯანდაცვის, საავადმყოფოს მართვის, ჯანდაცვითი პროგრამების დაგეგმვის, ჯანდაცვის სფეროს კვლევების, ეპიდემიოლოგიისა და ბიოსტატისტიკის, ჯანდაცვის სამართლის, სამედიცინო ხარისხის, ფარმაციის პოლიტიკისა და მართვის საკითხებს და სხვ.
სამაგისტრო პროგრამაში შედის ბიზნესის სიმულაციის (საავადმყოფოს მართვა) ინოვაციური პროგრამაც, რაც სტუდენტებს შესაძლებლობას მისცემს, მოახდინონ თეორიული ცოდნის ტრანსფორმირება ბიზნესის კეთების პრაქტიკულ უნარებად, იმუშაონ საავადმყოფოს მმართველობით თანამდებობებზე, რაც ხელს შეუწყობს საავადმყოფოს ყოველი პოზიციის მნიშვნელობის გაცნობიერებას და შესაბამისი პასუხისმგებლობის შეგრძნების გამომუშავებას.

სპეციალურ პედაგოგთა პროფესიული კლუბის პრეზენტაცია
2011-05-17 16:18
18 მაისს, 13:00 სთ-ზე, ილიას სახელმწიფო უნივერსიტეტში (ი. ჭავჭავაძის გაზ. 32, A კორპუსი, 101 – ე აუდიტორია) გაიმართება ილიას სახელმწიფო უნივერსიტეტის მეცნიერებათა და ხელოვნების ფაკულტეტის სპეციალურ პედაგოგთა პროფესიული კლუბის პრეზენტაცია.
სპეციალური პედაგოგიკა გულისხმობს სპეციალური საგანმანათლებლო საჭიროებებისა და ინტერესების მქონე მოსწავლეების დახმარებას.
ილიას სახელმწიფო უნივერსიტეტის კურსდამთავრებულების ინიციატივით შეიქმნა კლუბი, რომელიც ინკლუზიური განათლების აქტუალურ საკითხებზე იმუშავებს. დაგეგმილია სხვადასხვა ორგანიზაციასთან თანამშრომლობით შეზღუდული შესაძლებლობების მქონე ადამიანების დასაქმების ხელშეწყობა, სპეციალური პედაგოგიკის და ინკლუზიური განათლების კურიკულუმის გაუმჯობესება, ინკლუზიური სწავლების შესახებ საზოგადოების ინფორმირებულობის გაზრდა.
პრეზენტაციაში მონაწილეობას მიიღებენ ილიას სახელმწიფო უნივერსიტეტის რექტორი გიგი თევზაძე და ინკლუზიური განათლების ექსპერტი ჟანა კვაჭაძე.

უნიკინო 20 მაისს: ”ჩემი მარცხენა ფეხი”
2011-05-17 17:07
პარასკევს, 20 მაისს, 18:00 საათზე, ილიას უნივერსიტეტის A კორპუსში, 101-ე აუდიტორიაში, ნაჩვენები იქნება ჯიმ შერიდანის ფილმი ”ჩემი მარცხენა ფეხი”. მონაწილეობენ: დენიელ დეი-ლიუისი, ბრენდა ფრიკერი, ელისონ ვილანი, კირსტენ შერიდანი და სხვები. თარგმანი: ანნა კორიფაძე.
დასწრება თავისუფალია.

ავსტრიელი მწერალი ილიაუნიში
2011-05-17 17:13
20 მაისს, 13.00 სთ-ზე, ილიას სახელმწიფო უნივერსიტეტის ავსტრიულ ბიბლიოთეკაში (ჩოლოყაშვილის გამზ. 3/5, H-104) გაიმართება შეხვედრა ცნობილ ავსტრიელ მწერალ რენატე ველშთან. ავტორი წაიკითხავს ნაწყვეტებს თავისი ახალი ნაწარმოებებიდან.
დასწრება თავისუფალია.

”ტექსტი, თარგმანი და თარგმანება”
2011-05-19 12:01
მოხსენებებს წაიკითხავენ სტუმრები ჰელსინკის უნივერსიტეტის თეოლოგიური ფაკულტეტიდან, პროფესორები:18 მაისი, ოთხშაბათი, 16:00 სთ.
ანელი ემელეუსი – What Rahlfs Could not Know (1.Sam. 14.4-5)- ”რა ვერ ეცოდინებოდა რალფსს (1. მეფ. 14.4-5)”.
მარკეტა ლილესტრემი – The Syrohexaplaric 1 Samuel in Textual Criticism – სიროჰექსაპლური 1. სამუელი ტექსტუალურ კრიტიკაში
კრისტიან სეპენენი – Different Hebrew texts behind the Story of David and Goliath (1 Sam 17–18) – სხვდასხვა ებრაული ტექსტი დავითისა და გოლიათის ისტორიის მიღმა 19 მაისი, ხუთშაბათი, 17:00 სთ.
ლარს ემელეუსი – Die Entstehung des Zweiten Korintherbriefes – მეორე კორინთელთა-ს წარმოქმნის ისტორია
კენეტ ლილესტრემი – The Dilemma of the Present Day of the Lord: 2 Thess 2:2 and Hippolytus’ Comm. Dan. 4.19 – უფლის მეორედ მოსვლის დღის დილემა: II თეს. 2.2 და იპოლიტე რომაელის კომენტარი დანიელი, 4.19
მოხსენებები თარგმნილია ქართულად.
სემინარი გაიმართება ილიას უნივერსიტეტის ავსტრიულ ბიბლიოთეკაში
(შესასვლელი ყოფილი უცხო ენების ინსტიტუტის შენობის ეზოდან).

ემილ ერშახოვსკი ილიაუნიში
2011-05-19 16:43
23 მაისს, 11:30 საათზე, ილიას სახელმწიფო უნივერსიტეტის 101-ე აუდიტორიაში (ი. ჭავჭავაძის გამზ. 32) საერთაშორისო კონფერენციის ფარგლებში ილიას სახელმწიფო უნივერსიტეტის ხელოვნების სამეცნიერო – კვლევითი ინსტიტუტის მოწვევით და პოლონეთის საელჩოს მხარდაჭერით, ილიაუნის სტუმრობს კრაკოვის იაგელონიის უნივერსიტეტის პროფესორი, თეატრისა და კულტურის მენეჯმენტის სპეციალისტი, საერთაშორისო ჟურნალ „კულტურის მენეჯმენტის“ მთავარი რედაქტორი ემილ ერშახოვსკი, რომელიც წაიკითხავს ლექციებს: „კულტურის მენეჯმენტი და კულტურის პოლიტიკა“ და „მეხსიერება ჩვენი ძალაა“.
დასწრება თავისუფალია, ლექციას ახლავს ქართულენოვანი თარგმანი.
ემილ ერშახოვსკი – ფილოსოფიის დოქტორი, კრაკოვის იაგელონიის უნივერსიტეტის პროფესორი, კულტურის მენეჯმენტის მიმართულების თავმჯდომარე. არის სტრატფორდის, ბუფალოს და სხვა უნივერსიტეტების მიწვეული პროფესორი, კითხულობს ლექციებს პოლონეთის ისტორიასა და კულტურაზე, პოლონურ ენაზე და ევროპულ თეატრზე. 1995 წელს მან პოლონეთში დაამკვიდრა ახალი აკადემიური დისციპლინა კულტურის მენეჯმენტი. 1996–2002 წლებში იყო ახლად შექმნილი მენეჯმენტისა და სოციალურ კომუნიკაციათა ფაკულტეტის დეკანი. 11 წიგნის ავტორი, რედაქტორია ლექციების ციკლისა ელჩებისათვის კულტურის პოლიტიკაზე. ამჟამად გახლავთ მთავარი რედაქტორი საერთაშორისო ჟურნალის „კულტურის მენეჯმენტი“ /ინგლისურ, გერმანულ და პოლონურ ენებზე/.

საერთაშორისო ჟურნალის პრეზენტაცია ილიაუნიში
2011-05-19 16:56
24 მაისს, 11:00 საათზე, ილიას სახელმწიფო უნივერსიტეტის 101-ე აუდიტორიაში (ი. ჭავჭავაძის გამზ. 32) გაიმართება საერთაშორისო ჟურნალის “კულტურის მენეჯმენტი” პრეზენტაცია და ხელი მოეწერება ურთიერთთანამშრომლობის მემორანდუმს იაგელონიის უნივერსიტეტსა და ილიას სახელმწიფო უნივერსიტეტის ხელოვნების სამეცნიერო-კვლევით ინსტიტუტს შორის.
“კულტურის მენეჯმენტი” არის მსოფლიოში აღიარებული სამენოვანი (პოლონური, გერმანული, ინგლისური) რეფერირებადი ჟურნალი, რომელიც გამოიცემა იაგელონიის უნივერსიტეტის მიერ პოლონეთში.
ღონისძიებაში მონაწილეობას მიიღებენ ემილ ერშახოვსკი (ჟურნალის “კულტურის მენეჯმენტი” რედაქტორი, კრაკოვის იაგელონიის უნივერსიტეტის პროფესორი, თეატრისა და კულტურის მენეჯმენტის სპეციალისტი) და ლევან ხეთაგური (ილიას სახელმწიფო უნივერსიტეტის სრული პროფესორი, ხელოვნების სამეცნიერო-კვლევითი ინსტიტუტის დირექტორი, ევროპის კულტურის პარლამენტის წევრი).

აბრაამ შმულევიჩის საჯარო ლექცია
2011-05-20 16:27
23 მაისს, 17:00 საათზე, ილიას სახელმწიფო უნივერსიტეტის ავსტრიულ ბიბლიოთეკაში გაიმართება “აღმოსავლური პარტნიორობის ინსტიტუტის (იერუსალიმი) პრეზიდენტის, პოლიტოლოგ აბრაამ შმულევიჩის საჯარო ლექცია თემაზე: “ჩერქეზული საკითხის პერსპექტივა გლობალური ცვლილებების კუთხით”.

ფილმი იტალიის კულტურის ცენტრში
2011-05-20 16:51
ორშაბათს, 23 მაისს, 14:00 საათზე, იტალიის კულტურის ცენტრში (ილიას სახელმწიფო უნივერსიტეტი, ჩოლოყაშვილის გამზ. 3/5, კორპუსი 3, ოთახი H 109) ნაჩვენები იქნება გაბრიელე სალვატორეს ფილმი “ხმელთაშუა ზღვა” (იტალიურ ენაზე).
დასწრება თავისუფალია.

კარლო გინზბურგი ილიაუნიში
2011-05-23 11:12
23 მაისს, 18.00 საათზე, ილიას სახელმწიფო უნივერსიტეტის 101-ე აუდიტორიაში (ი. ჭავჭავაძის გამზ. 32) გაიმართება კარლო გინზბურგის საჯარო ლექცია ”ისტორია გუგლის ეპოქაში”.
კარლო გინზბურგი მსოფლიოში ერთ-ერთი ყველაზე გამოჩენილი თანამედროვე ისტორიკოსია. იტალიელი მეცნიერი ავტორია მრავალი გავლენიანი გამოკვლევისა, რომელთა კრებული ”ნაკვალევები. მითები. მიკროისტორია” ქართულად გამოსცა ილიას სახელმწიფო უნივერსიტეტის გამომცემლობამ.

პატრიკ სერიოს საჯარო ლექცია ილიაუნიში
2011-05-23 11:23
პატრიკ სერიო / Patrick Seriot, ლოზანის უნივერსიტეტი, შვეიცარია
23 მაისი, 16.00 საათი – ვოლოშინოვი და გრამში: პოზიტივიზმის უარყოფის ორი განსხვავებული გზა
Voloshinov and Gramsci : two diferent ways of rejecting positivism
ლექციის ენა-ინგლისური.
მისამართი: ჩოლოყაშვილის 3/5, ილიას სახელმწოფო უნივერსიტეტი, ყოფილი ენციკლოპედიის შენობა (ადმინისტრაციული კორპუსის უკან), მე-5 სართული, აუდიტორია G 505.

„ბიზნეს ქეისები -2011“ რეგისტრაციისა და ჩატარების განრიგი
2011-05-23 17:20
სტუდენტური პროექტი „ბიზნეს ქეისები-2011“ ილიას უნივერსიტეტში 2011 წლის მარტიდან დაიწყო. ბიზნესის ფაკულტეტისა და სტუდენტური თვითმართველობის ინიციატივით უკვე მეორეჯერ ტარდება. ეს პროექტი სტუდენტებს ეხმარება ბიზნესის სფეროში მიმდინარე სიახლეებზე ორიენტირებაში, პროფესიულ უნარჩვევებისა და კრიტიკული აზროვნების გამომუშავებაში, რომლის აქტუალურობაზე ისიც მეტყველებს, რომ წელს 53 გუნდი დარეგისტრირდა სხვადასხვა უნივერსიტეტიდან. ა.წ. 7 მაისს, ქეისების საორგანიზაციო ჯგუფის წევრები: ს. ხინიკაძე (პროექტის ავტორი), თაკო ნოდია, გვანცა ხულუზაური და ჟიური: მ. გონაშვილი (თავ-რე), გ. აბაშიშვილი და გ. მიქანაძე შეხვდნენ მონაწილე გუნდების ლიდერებს, გააცნეს პრეზენტაცია პროექტის არსის, მიზნების, ჩატარების პროცედურებთან დაკავშრებით და უპასუხეს მათ შეკითხვებს. გადაწყდა, რომ პირველი ტური ჩატარდეს 3 ნაწილად, ანუ 18-18-17 გუნდი ითამაშებს და შემდგომ ეტაპზე გადავლენ მაქსიმალური ჯამური ქულების შედეგების მიხედვით. შემდეგ გამჭირვალობის პრინციპის დაცვისთვის ჩატარდა კენჭისყრა და ყველა გუნდს მიენიჭა თავისი ნომერი. (იხილეთ თანდართული ფაილი).
გუნდები თამაშზე უნდა მოვიდნენ განრიგის მიხედვით 24-25-27 მაისს, 18.30-ზე უნიფუდში.
მისამართი: ილიას სახელმწიფო უნივერსიტეტი. ქაქუცა ჩოლოყაშვილის გამზირი 3/5. UNIFOOD-ის ტერიტორია. დასწრება თავისუფალია.
